Navnet, egentlig tittelen, al-Kahina, eller Kahena, er brukt i alle kjente kilder fram til slutten av 1300-tallet, og var (før Ibn Khaldun) antatt å komme fra det hebraiske ordet Kohen. Senere antas al-Kâhina å være et kallenavn hun fikk av sine arabiske fiender. Navnet kan oversettes med «spåkvinnen». Det henspilte på at hun skal ha hatt profetiske gaver og kunne se inn i fremtiden.